b'\n_START_ARTICLE_\nEduard V\xc3\xa4\xc3\xa4ri\n_START_PARAGRAPH_\nEduard V\xc3\xa4\xc3\xa4ri (26. kes\xc3\xa4kuuta 1926 \xe2\x80\x93 17. toukokuuta 2005) oli virolainen kielitieteilj\xc3\xa4 ja Tarton yliopiston suomalais-ugrilaisten kielten professori.\n_START_SECTION_\nBiografia\n_START_PARAGRAPH_\nEduard V\xc3\xa4\xc3\xa4ri syntyi Tartumaan Valgutassa. H\xc3\xa4n toimi viron kielen opettajana Tarton opettajainstituutissa vuoteen 1953, jolloin h\xc3\xa4n liittyi Tarton yliopiston opettajakuntaan. Kieltentutkimuksensa h\xc3\xa4n aloitti vuonna 1952. V\xc3\xa4\xc3\xa4ri tutki muun muassa Valdain karjalaa, liivi\xc3\xa4 ja vatjaa. H\xc3\xa4nen kandinaattity\xc3\xb6ns\xc3\xa4 aihe oli it\xc3\xa4merensuomalaisten kielten sukulaisuussanasto. My\xc3\xb6hemmin h\xc3\xa4n keskittyi erityisesti liivin ja viron kielen tutkimiseen. V\xc3\xa4\xc3\xa4ri\xc3\xa4 pidet\xc3\xa4\xc3\xa4nkin Viron merkitt\xc3\xa4vimp\xc3\xa4n\xc3\xa4 liivin ja liivil\xc3\xa4isyyden asijantuntijana. H\xc3\xa4n v\xc3\xa4itteli tohtoriksi vuonna 1975 v\xc3\xa4it\xc3\xb6skirjallaan, joka koski liivin alkuper\xc3\xa4isi\xc3\xa4 suffikseja.'